**Informácia k „Domu seniorov Mestskej časti Košice – KVP“**

* Dňa 13.12.2018 zasiela Mestská časť (MČ) pod novým vedením oficiálny list p. Vancákovi so žiadosťou o sprístupnenie stavby z dôvodu kontroly
* Dňa 11.1.2019 p. Vancák odpovedá na tento list s tým, že uvádza svoje číslo, aby sme ho kontaktovali telefonicky a je ochotný sprístupniť stavbu
* Dňa 01.2.2019 prvé úvodné stretnutie nového vedenia s p. Vancákom a jeho právnym zástupcom. Pán Vancák deklaruje ochotu pokračovať v stavbe a že má dostatok peňazí na realizáciu projektu. Čas dostavby odhaduje na 18 mesiacov
* Dňa 15.2.2019 preposiela p. Vancák email, ktorý adresoval bývalému starostovi dňa 27.11.2018 v ktorom uvádza výšku preinvestovaných finančných prostriedkov: 724.154,10,-€ pri dome seniorov a 660.441,13,-€ pri detskom stacionári
* Dňa 11.4.2019 zaslaný list p. Vancákovi so žiadosťou o informácie o postupe prác na stavbe, o aktuálnom stave pri vybavovaní dodatočného povolenia stavby na tretie nadzemné podlažie, o zabezpečení prevodu licenčných práv k Novej PD. Informácie o výške preinvestovaným finančných prostriedkov a predloženie znaleckého posudku o doteraz vykonaných prácach s termínom do 26.4.2019
* Dňa 10.05.2019 nám bol doručený list so stanoviskom p. Vancáka k našej žiadosti, v ktorom odpovedal na naše otázky a zároveň vyjadril svoj postoj, že brzdíme (MČ KVP) proces dodatočného povolenia stavby, nakoľko sme sa nevyjadrili k jeho žiadosti o stanovisko k novej projektovej dokumentácii a k otázke o výške preinvestovaných prostriedkov uviedol, že v jeho liste zo 4.12.2018 sa hovorí o sume 1.153.829,-eur (jedna A4 bez súpisov prác a záznamov zo stavebného denníka)
* Dňa 23.5.2019 pripravila advokátska kancelária GRABAN, TORMA &PARTNERS s.r.o odpoveď na stanovisko p. Vancáka
* Dňa 17.06.2019 bol p. Vancákovi odoslaný list, kde uvádzame, že jeho žiadosť o vyjadrenie k PD je zmätočná a žiadame ju doplniť o statický posudok, dokumentáciu vyhotovenia stavby, rozpočty stavby, súpisy skutočne vykonaných prác a dodanie novej a pôvodnej PD na CD nosiči.
* Dňa 9.7.2019 odoslala advokátska kancelária GRABAN, TORMA &PARTNERS s.r.o p. Vancákovi urgenciu, v ktorej sa hovorí o nedodaní licenčnej zmluvy, nedodaní PD v elektronickej podobe, nedodanie znaleckého posudku a nepreukázanie výšky investície.
* Dňa 12.7.2019 MČ zaslala objednávku na zhotovenie znaleckého posudku ktorý by mal obsahovať a) posúdenie stavu rozostavanej stavby, b) stanovenie všeobecnej hodnoty objektu Senior domu, c) ohodnotenie stavebných prác a materiálov, investovaných do objektu
* Dňa 23.7.2019 bol p. Vancákovi odoslaný mail so žiadosťou o sprístupnenie staveniska za účelom vypracovania znaleckého posudku
* Dňa 25.7.2019 sa uskutočnila obhliadka staveniska za účasti p. Vancáka, p. Gajdoša – znalec v odbore stavebníctva, a zástupcov MČ – Čop, Šalatová
* Dňa 26.7.2019 bol p. Vancákovi odoslaný list so žiadosťou o osobné stretnutie
* Dňa 30.7.2019 sa v kancelárii starostu uskutočnilo stretnutie za účasti zástupcov mestskej časti advokátskej kancelárie GRABAN, TORMA &PARTNERS s.r.o, p. Vancáka a jeho právneho zástupcu so záverom, že p. Vancák predloží MČ v termíne do 5.8.2019 novú PD v elektronickej forme, do 12.08.2019 písomné vyjadrenie k dvom navrhnutým alternatívam ďalšieho postupu a MČ doručí p. Vancákovi stanovisko k novej PD po doručení opravenej žiadosti
* Dňa 30.07.2019 odpovedáme p. Vancákovi vo veci jeho žiadosti o vyjadrenie k projektovej dokumentácii, prostredníctvom p. Šalátovej
* Dňa 01.08.2019 bola MČ doručená nová PD v elektronickej forme (objekty SO 01 L, SO 01 P a SO 02 L)
* Dňa 12.08.2019 poslal mailom p. starosta p. Vancákovi žiadosť o osobné stretnutie s návrhom termínov
* Dňa 13.8.2019 bolo p. Vancákovi doručené stanovisko MČ k novej PD, v ktorom ho žiadame doplniť PD o statický posudok a doplniť technickú správu o navrhovaný stav pre stavebné povolenie
* Dňa 15.08.2019 sa uskutočnila ďalšia obhliadka stavby za účelom vypracovania znaleckého posudku
* Dňa 16.08.2019 p. Vancák potvrdil termín stretnutia na 27.08.2019 o 14.00 hod.
* Dňa 27.08.2019 sa v kancelárii starostu uskutočnilo stretnutie s p. Vancákom a jeho právnym zástupcom za účelom objasnenia ďalšieho postupu a zároveň bola p. Vancákovi adresovaná opätovná výzva na predloženie riadneho stavebného denníka
* Dňa 28.8.2019 boli zástupcovia MČ (Michalus, Čop) na stretnutí so zástupcom stavebného úradu (p. Virba) kde nám bolo oznámené, že stavebný úrad už niekoľkokrát predĺžil p. Vancákovi lehotu na predloženie podkladov na dodatočné povolenie stavby (nadstavba III. nadzemného podlažia), ďalej bolo avizované, že dňa 12.09.2019 sa p. Virba na stretnutí s p. Vancákom dohodne na ďalšom postupe, po tomto stretnutí stavebný úrad vyzve p. Vancáka na doloženie dokladov a stanoví mu posledný termín do 60 dní
* Dňa 18.09.2019 zaslal p. starosta mailom p. Vancákovi opätovnú výzvu na dodanie stavebného denníka
* Dňa 18.09.2019 zaslal p. starosta mailom p. Vancákovi návrh dodatku k nájomnej zmluve s fundamentálnou klauzulou o zložení finančnej zábezpeky vo výške 200.000,-€
* Dňa 30.09.2019 sme mailom obdržali stanovisko právneho zástupcu p. Vancáka k predloženému dodatku s výhradou, že nesúhlasia s finančnou zábezpekou vo výške 200.000,-€
* Dňa 30.09.2019 bol MČ dodaný znalecky posudok na základe objednávky z 12.7.2019, v ktorom sa hovorí o diametrálnych rozdieloch medzi skutkovým stavom a tvrdeniami p. Vancáka (posudok je pripravený k nahliadnutiu v prípade potreby)
* Dňa 01.10.2019 MČ pripravila stanovisko k predloženému stavebnému denníku, ako podklad listu, ktorý p. Vancákovi zaslala advokátska kancelária GRABAN, TORMA &PARTNERS s.r.o
* Dňa 02.10.2019 dostala MČ od p. Vancáka rozpočet vykonaných prác, ktorý však nekorešponduje s realitou, znaleckým posudkom a stavebným denníkom
* Dňa 02.10.2019 bola MČ doručená výzva stavebného úradu, aby p. Vancák v lehote do 60 dní predložil stavebnému úradu doklady k dodatočnému povoleniu stavby (III. nadzemné podlažie), v opačnom prípade pristúpi stavebný úrad k nariadeniu odstránenia nepovolenej časti stavby
* Dňa 09.10.2019 prebiehala komunikácia prostredníctvom emailu medzi p. starostom a právnym zástupcom p. Vancáka ohľadom dodatku k nájomnej zmluve, hlavne v bode výšky finančnej zábezpeky, ktorá je fundamentálnou podmienkou Mestskej časti Košice – Sídlisko KVP
* Dňa 16.10.2019 boli mailom starostovi doručené písomné pripomienky p. Vancáka k návrhu dodatku k nájomnej zmluve, ktoré boli zaslané advokátskej kancelárii GRABAN, TORMA &PARTNERS s.r.o na posúdenie
* Dňa 4.12.2019 bolo mailom doručené stanovisko p. Vancáka, že je ochotný pokračovať vo výstavbe Senior domu, prípadne sa dohodnúť na ukončení nájomnej zmluvy
* Dňa 11.12.2019 bolo MČ doručené oznámenie stavebného úradu o začatí konania o nariadení odstránenia nepovolených častí stavby
* Dňa 02.01.2020 MČ posiela pánovi Vancákovi list s názvom „**Odstúpenie prenajímateľa od Nájomnej zmluvy č.64/2013/SM**“ s uvedením 9. taxatívnych dôvodov
* Dňa 10.01.2020 bol list doručený p. Vancákovi v zmysle údajov o prevzatí zásielky a do 24 hod. mal stavbu odovzdať majiteľovi, t.j. MČ KVP
* Dňa 14.01.2020 podala advokátska kancelária GRABAN, TORMA &PARTNERS s.r.o na súd návrh na predbežné opatrenie
* Dňa 15.01.2020 bolo MČ mailom doručené nesúhlasné stanovisko p. Vancáka k odstúpeniu od nájomnej zmluvy
* Dňa 22.01.2020 zaslal starosta právnemu zástupcovi p. Vancáka mail, v ktorom ho vyzýva na protokolárne odovzdanie nehnuteľnosti
* Dňa 23.01.2020 zaslal starosta p. Vancákovi mail, v ktorom ho vyzýva na protokolárne odovzdanie nehnuteľnosti
* Dňa 03.02.2020 bolo na MČ doručené rozhodnutie stavebného úradu na odstránenie nepovolených zmien stavby s možnosťou podania odvolania do 15 dní od doručenia rozhodnutia
* Dňa 14.02.2020 bola odoslaná objednávka odborne spôsobilej osobe na statický posudok všetkých objektov v areáli bývalej materskej škôlky v Drocárovom parku
* Dňa 17.02.2020 bolo MČ doručené rozhodnutie Okresného súdu Košice II v právnej veci navrhovateľky: Mestská časť Košice - Sídlisko KVP, so sídlom Trieda KVP č. 1, Košice, IČO: 00 691 089, práv. zast. advokátskou kanceláriou GRABAN, TORMA & PARTNERS s.r.o., so sídlom Kováčska 53, Košice - Staré Mesto, IČO: 36 750 564 proti odporcovi: Ing. Rudolf Vancák RZ KARAT, so sídlom Námestie L. Novomeského 1225/3, Košice - Staré Mesto, IČO: 14 307 880, o nariadenie neodkladného opatrenia takto **rozhodol** : I. **Ukladá odporcovi povinnosť vypratať a odovzdať navrhovateľke nehnuteľnosti** - stavbu súp. č. 1149 stojacu na parcele registra „C“ evidovanej na katastrálnej mape pod parc. č. 3555 o výmere 6760 m2 - zastavaná plocha a nádvorie, zapísanú na LV č. 2879 pre kat. úz. Grunt, obec: Košice - Sídlisko KVP, okres Košice II a parcelu registra „C“ evidovanú na katastrálnej mape pod parc. č. 3555 o výmere 6760 m2 - zastavaná plocha a nádvorie zapísanú na LV č. 2879 pre kat. úz. Grunt, obec: Košice - Sídlisko KVP, okres Košice II.
* Dňa 17.02.2020 zaslal starosta p. Vancákovi mail, v ktorom ho po 3-krát vyzýva na protokolárne odovzdanie nehnuteľnosti