**Kontrola plnenia uznesení**

Kontrola plnenia uznesení je predložená ako stály bod programu rokovania.

Uznesenia Miestneho zastupiteľstva Mestskej časti Košice-Sídlisko KVP

- z IX. rokovania zo dňa 14.11.2019

- z X. rokovania zo dňa 18.12.2019

- z XI. rokovania zo dňa 30.01.2020 navrhujeme zaradiť do splnených úloh takto:

**Splnené úlohy:**

**100 zo dňa 14.11.2019** MieZ MČ Košice-Sídlisko KVP

a) **vyhlasuje** voľbu kontrolóra Mestskej časti Košice-Sídlisko KVP v súlade s  ustanovením § 18a zákona SNR č.

369/1990 Zb. o obecnom zriadení v znení neskorších predpisov, ktorá sa bude konať dňa 30.01.2020

b) **splnomocňuje** starostu Mestskej časti Košice-Sídlisko KVP

zverejniť vyhlásenie dňa konania voľby najneskôr 40 dní pred dňom konania voľby na úradnej tabuli mestskej časti,

webovom sídle mestskej časti a v masovokomunikačných prostriedkoch (tlač, rozhas, televízia) podľa § 18a ods. 2

zákona SNR č. 369/1990 Zb. o obecnom zriadení v znení neskorších predpisov

c) **určuje** rozsah výkonu funkcie kontrolóra Mestskej časti Košice-Sídlisko KVP : 90 % pracovný úväzok

d) **schvaľuje** spôsob a vykonanie voľby kontrolóra Mestskej časti Košice-Sídlisko KVP a náležitosti prihlášky

kandidátov na funkciu kontrolóra mestskej časti takto :

1. Voľba kontrolóra Mestskej časti Košice-Sídlisko KVP sa uskutoční verejným hlasovaním poslancov Miestneho

zastupiteľstva Mestskej časti Košice-Sídlisko KVP na zasadnutí miestneho zastupiteľstva.

2. Kvalifikačné predpoklady na výkon funkcie kontrolóra mestskej časti :

- ukončené minimálne úplné stredné vzdelanie

3. Náležitosti písomnej prihlášky :

- meno a priezvisko, adresa trvalého pobytu

- profesijný životopis s prehľadom doterajšej praxe s uvedením pracovnej pozície

- úradne osvedčenú fotokópiu dokladu o najvyššom dosiahnutom vzdelaní

- údaje potrebné na vyžiadanie výpisu z registra trestov podľa § 10 ods. 4 písm. a) zákona č. 330/2007 Z. z.

o  registri trestov a  o  zmene a  doplnení niektorých zákonov

- čestné vyhlásenie kandidáta o tom, že má spôsobilosť na právne úkony v  plnom rozsahu

- súhlas so zverejnením a spracovaním osobných údajov podľa zákona č. 18/2018 Z. z. o ochrane osobných

údajov a o zmene a doplnení niektorých zákonov na účel vykonania voľby v miestnom zastupiteľstve

4. Termín ukončenia doručenia prihlášok : do 16.01.2020 do 15:30 hodiny

5. Miesto a spôsob doručenia prihlášok :

Kandidát na funkciu kontrolóra Mestskej časti Košice-Sídlisko KVP musí písomnú prihlášku spolu

s požadovanými dokladmi odovzdať najneskôr 14 dní pred dňom konania voľby na Miestny úrad MČ Košice

-Sídlisko KVP.

Pri osobnom odovzdaní – do kancelárie 1. kontaktu Miestneho úradu MČ Košice-Sídlisko KVP, Trieda KVP 1,

1. poschodie, č. dverí 1.

Pri odovzdaní poštou na adresu – Miestny úrad MČ Košice-Sídlisko KVP, Trieda KVP 1, 040 23 Košice.

Rozhodujúcim je dátum a hodina doručenia, nie dátum poštovej podacej pečiatky.

Zalepenú obálku je potrebné označiť **„Voľba kontrolóra mestskej časti - neotvárať“.**

e) **volí** Komisiu na posúdenie náležitosti prihlášok kandidátov na funkciu kontrolóra

Mestskej časti Košice-Sídlisko KVPv zložení členov mandátovej komisie.

f) **ukladá** Komisii na posúdenie náležitosti prihlášok kandidátov na funkciu kontrolóra

Mestskej časti Košice-Sídlisko KVP, aby po posúdení náležitosti prihlášok kandidátov

na funkciu kontrolóra mestskej časti predložila Miestnemu zastupiteľstvu Mestskej časti

Košice-Sídlisko KVP zoznam kandidátov na funkciu kontrolóra mestskej časti za účelom

vykonania voľby.

Spôsob splnenia: Na XI. zasadnutie miestneho zastupiteľstva konané dňa 30.01.2020 bol zaradený do programu rokovania bod „Voľba kontrolóra mestskej časti“ a uznesením č. 119 poslanecký zbor zvolil Ing. Ladislava Takáča, PhD. za kontrolóra mestskej časti s účinnosťou od 1.3.2020 na funkčné obdobie 6 rokov. Uznesenie bolo splnené.

**103 zo dňa 14.11.2019** MieZ MČ Košice-Sídlisko KVP

v súlade s § 9a ods. 9 zákona č. 138/1991 Zb. o majetku obcí v znení neskorších právnych predpisov, Štatútom mesta Košice a Zásadami hospodárenia a nakladania s majetkom Mestskej časti Košice – Sídlisko KVP **schvaľuje** Dodatok č. 2 k Nájomnej zmluve č. 25/6/93 uzavretej medzi Mestskou časťou Košice – Sídlisko KVP, ako prenajímateľom, a Slovnaft a. s., ako nájomcom, z dôvodu hodného osobitného zreteľa.

Osobitný zreteľ spočíva v rozšírení predmetu nájmu o parcelu č. 3755/829, ktorá slúži pre potreby nájomcu, a preto uzavretie nájomnej zmluvy s iným nájomcom by nemuselo viesť k dosiahnutiu zamýšľaného cieľa. Osobitný zreteľ tiež spočíva v úprave dĺžky trvania nájomného vzťahu – nájom na dobu určitú v trvaní päť rokov s právom opcie na ďalších päť rokov, a to z dôvodu vložených investícií nájomcu a povahe podnikateľskej činnosti nájomcu, keďže ide o jedinú čerpaciu stanicu na území Mestskej časti Košice – Sídlisko KVP.

Spôsob splnenia: V zmysle schváleného uznesenia bol Dodatok č. 2 k Nájomnej zmluve č. 25/6/93 s nájomcom Slovnaft a. s. uzatvorený a dňa 17.01.2020 zverejnený na webovej stránke mestskej časti. Uznesenie bolo splnené.

**114 zo dňa 18.12.2019** MieZ MČ Košice-Sídlisko KVP

v súlade s § 9a ods. 9 zákona č. 138/1991 Zb. o majetku obcí v znení neskorších právnych predpisov, Štatútom mesta Košice a Zásadami hospodárenia a nakladania s majetkom Mestskej časti Košice – Sídlisko KVP **schvaľuje doplnenie časti pozemkov do predmetu nájmu**  medzi Mestskou časťou Košice – Sídlisko KVP, ako prenajímateľom, a Slovnaft a. s., ako nájomcom, z dôvodu hodného osobitného zreteľa, a to nájom časti parcely registra C KN, č. 3746 o výmere 11 m2, č. 3747 o výmere 9 m2 a č. 3755/828 o výmere 73 m2, k. ú. Grunt zapísané na LV č. 965, pričom celková výška ročného nájomného za užívanie pozemkov pod čerpacou stanicou z nájomnej zmluvy č. 25/6/93 je 54 216,40 EUR slovom (päťdesiatštyritisíc dvestošestnásť eur a štyridsať centov).

Osobitný zreteľ spočíva v doplnení predmetu nájmu o časti parcely č. 3746, 3747, 3755/828, ktoré slúžia pre potreby nájomcu, a preto uzavretie nájomnej zmluvy s iným nájomcom by nemuselo viesť k dosiahnutiu zamýšľaného cieľa. Osobitný zreteľ tiež spočíva v úprave dĺžky trvania nájomného vzťahu – nájom na dobu určitú v trvaní päť rokov s právom opcie na ďalších päť rokov, a to z dôvodu vložených investícií nájomcu a povahe podnikateľskej činnosti nájomcu, keďže ide o jedinú čerpaciu stanicu na území Mestskej časti Košice – Sídlisko KVP.

Spôsob splnenia: Doplnenie časti pozemkov do predmetu nájmu je súčasťou uznesenia č. 103 zo dňa 14.11.2019. Predmetné časti pozemkov boli zapracované do Dodatku č. 2 k Nájomnej zmluve č. 25/6/93 s tým, že celková výška ročného nájomného je 54 216,40 EUR. Uznesenie bolo splnené.

**119 zo dňa 30.01.2020** MieZ MČ Košice-Sídlisko KVP

volí v súlade s § 14 ods. 3 písm. k) zákona SNR č. 401/1990 Zb. o meste Košice v znení neskorších predpisov a § 18a ods. 3 a 5 zákona SNR č. 369/1990 Zb. o obecnom zriadení v znení neskorších predpisov Ing. Ladislava Takáča, PhD. za kontrolóra Mestskej časti Košice - Sídlisko KVP s účinnosťou od 1.3.2020 na funkčné obdobie 6 rokov.

Spôsob splnenia: Zvolenému kontrolórovi mestskej časti Ing. Ladislavovi Takáčovi, PhD. bolo v zmysle uznesenia písomne odpovedané a v prílohe mu bola doručená kópia uznesenia č. 119. Uznesenie bolo splnené.

**120 zo dňa 30.01.2020** MieZ MČ Košice-Sídlisko KVP

určuje v súlade s § 14 ods. 3 písm. k) zákona SNR č. 401/1990 Zb. o meste Košice v znení neskorších predpisov plat kontrolórovi Mestskej časti Košice – Sídlisko KVP Ing. Ladislavovi Takáčovi, PhD. podľa § 18c ods. 1 zákona SNR č. 369/1990 Zb. o obecnom zriadení v znení neskorších predpisov v sume 2 043,00 € s účinnosťou od 1.3.2020.

Spôsob splnenia: Uznesenie bolo postúpené ekonomickému oddeleniu k spracovaniu s tým, že účinnosť nadobúda od 1.3.2020. Uznesenie bolo splnené.

Spracovali :

Ing. Roman Matoušek, zástupca starostu

JUDr. Magdaléna Balážová, právne oddelenie