**Dôvodová správa :**

Mestská časť Košice – Sídlisko KVP v spolupráci s Podnikom služieb KVP s. r. o. má záujem uchádzať sa o dotáciu v pôsobnosti Ministerstva vnútra Slovenskej republiky na podporu sociálnych a kultúrnych potrieb a riešenia mimoriadne nepriaznivých situácií rómskej komunity.

Financovanie celkových oprávnených výdavkov projektu: 95 % dotácie zo štátneho rozpočtu a 5 % vlastné zdroje žiadateľa.

**Najnižšia výška dotácie:** 1 000,00 eur

**Najvyššia výška dotácie:** 20 000,00 eur

Do tejto výzvy Mestská časť Košice – Sídlisko KVP, ako oprávnený žiadateľ predkladá projekt s názvom: „Vytvorenie tréningového centra pracovnej integrácie v spolupráci so sociálnym podnikom – Podnik služieb KVP s. r. o.“ , ktorého cieľom je vyhľadať a pripraviť vhodných adeptov z radov dlhodobo nezamestnaných, hlavne sociálne znevýhodnených na dlhodobé zaradenie sa do pracovného procesu.

Celkové náklady na realizáciu projektu : 21 650,00 eur

Materiál je predkladaný z dôvodu, že uznesenie miestneho zastupiteľstva je jednou z povinných príloh k žiadosti o poskytnutie dotácie.

V Košiciach, dňa 12.02.2020

Spracovala: Ing. Jana Timková

právne oddelenie